Et lastefly har krasjet i Teheran
Et fly av typen Boeing 707 skal ha krasjet da det var på vei til å lande i nærheten av den iranske byen Karaj - vest for Teheran , melder AP . Det skal ha vært 16 personer i flyet, men kun én person har overlevd. Landets luftfartorganisasjon sier i en uttalelse at det var i forbindelse med landingen at det gikk galt for flyet. En talsmann for iranske luftfartsmyndigheter melder at flyet ikke greide å stanse på rullebanen under landing. Pilotene skal ha valgt en rullebane som var for kort, slik at flyet kolliderte med en bygning ved flyplassen, melder iranske IRIB. Flyet stod umiddelbart i brann etter krasjet. Lasteflyet var på vei fra Kirgisistan til Iran med kjøtt. Flyet landet på flyplassen Fath, men skulle egentlig ha landet på flyplassen Payam i nærheten. Det skal ha vært dårlig vær i området da ulykken inntraff, skriver AP. Brannbiler og redningspersonell skal være på stedet.
Én person skal ha overlevd krasjet.